Blaze7451/Wiki-th-20250601 huggingface dataset:
ทอรัส (เรขาคณิต)

ทอรัส
ทอรัส หรือ โทรัส (torus, พหูพจน์: tori) หรือ ทรงห่วงยาง คือผิวของการหมุนรอบชนิดหนึ่ง สร้างขึ้นจากการหมุนรูปวงกลมในปริภูมิสามมิติ รอบแกนเส้นตรงที่อยู่ในระนาบเดียวกันกับรูปวงกลม แต่ไม่ได้สัมผัสหรือตัดกับรูปวงกลม ตัวอย่างของวัตถุที่มีพื้นผิวอย่างทอรัสเช่น โดนัท และยางในของรถยนต์ (ห่วงยาง) ทรงตันหรือที่ว่างซึ่งบรรจุอยู่ภายในพื้นผิวจะเรียกว่า ทอรอยด์ (toroid)
รูปวงกลมที่หมุนรอบคอร์ด (เส้นตรงที่ตัดรูปวงกลม) อาจถูกเรียกว่าทอรัสในบางบริบท ซึ่งไม่ใช่การใช้งานโดยปกติในทางคณิตศาสตร์ รูปร่างที่เกิดขึ้นจากรูปวงกลมที่หมุนรอบคอร์ดจะมีลักษณะคล้ายหมอนกลมที่บุ๋มตรงกลาง ซึ่งคำว่า torus ในภาษาละตินแปลว่าหมอนนั่นเอง

**ในทางเรขาคณิต**
พื้นผิวทอรัสสามารถนิยามได้ด้วยสมการอิงตัวแปรเสริมดังนี้



เมื่อ- u, v มีค่าอยู่ในช่วง 0, 2π- R คือระยะจากจุดศูนย์กลางในทอรอยด์ ไปยังจุดศูนย์กลางของทอรัส- r คือระยะจากจุดศูนย์กลางในทอรอยด์ ไปตั้งฉากกับพื้นผิว (รัศมีของทอรอยด์)
ส่วนสมการในพิกัดคาร์ทีเซียนของทอรัสที่มีแกน z เป็นแกนหมุนคือ

ซึ่งเมื่อลดรูปรากที่สอง จะทำให้เกิดเป็นสมการกำลังสี่ดังนี้

พื้นที่ผิวและปริมาตรภายในของทอรัส สามารถคำนวณได้จาก


สูตรเหล่านี้เหมือนกับสูตรพื้นที่ผิวข้างและปริมาตรของทรงกระบอกที่มีความยาว 2πR และมีรัศมี r ซึ่งสามารถสร้างได้จากการตัดทอรอยด์ออกข้างหนึ่งตามแนวขวาง แล้วดึงออกให้เป็นทรงกระบอกแนวตรง โดยให้มีความยาวเท่ากับเส้นรอบวงที่ลากผ่านจุดศูนย์กลางในทอรอยด์ พื้นที่ผิวและปริมาตรที่หายไปของผิวโค้งด้านใน จะเท่ากับพื้นที่ผิวและปริมาตรส่วนเกินของผิวโค้งด้านนอกอย่างพอดี

**ในทางทอพอโลยี**
ทอรัสคือผลคูณของรูปวงกลมสองวง
ทอรัสในทางทอพอโลยี คือผิวปิดที่นิยามโดยผลคูณของรูปวงกลมสองวง S1 × S1 หรืออาจมองได้ว่าทอรัสวางตัวอยู่ใน C2 และเป็นเซตย่อยของทรงกลมสี่มิติ (3-sphere) S3 ที่มีรัศมี √2 ทอรัสในลักษณะนี้มักจะเรียกว่า คลิฟฟอร์ดทอรัส (Clifford torus) ในความเป็นจริงแล้ว S3 ถูกบรรจุเติมเต็มด้วยกลุ่มของทอรัสเป็นโครงข่าย ซึ่งเป็นข้อเท็จจริงที่สำคัญในการศึกษา S3 ที่เป็นมัดเส้นใย (fiber bundle) บน S2 (นั่นคือ มัดเส้นใยฮอปฟ์ Hopf bundle)
หมวดหมู่:พื้นผิว
เอสเคป

เอสเคป (Escape) คืออัลบั้มเพลงภาษาอังกฤษของเอ็นริเก้ อิเกลเซียส นักร้องหนุ่มชาวสเปน ออกจำหน่ายเมื่อวันที่ 30 ตุลาคม พ.ศ. 2544 และมีการนำอัลบั้มนี้ออกจำหน่ายอีกครั้งในช่วงปี พ.ศ. 2545 ทั้งนี้ได้บรรจุเพลงเพิ่มเติมอีก 2 เพลง อันได้แก่ "เมย์บี" (มิกซ์ของมาร์ก เทย์เลอร์) และเพลง "ทูเลิฟอะวูแมน" ขับร้องคู่กับ Lionel Richie

**การสร้างและอำนวยการผลิต**
เอ็นริเก้มีส่วนร่วมในการประพันธ์เพลงทุกเพลง ซึ่งบางเพลงเป็นผลงานการประพันธ์ของเขาทั้งหมด เอ็นริเก้กล่าวว่าหลายเพลงในอัลบั้มนี้เขาเริ่มจากชื่อเพลง หลังจากนั้นเขาจึงประพันธ์เพลงโดยให้ความหมายนั้นสอดคล้องกับชื่อเพลง เพลงแรกที่เขาใช้วิธีนี้คือเพลง "ด็อนท์เทิร์นออฟเดอะไลตส์" ซึ่งในเบื้องต้นจะใช้ชื่อเพลงนี้เป็นชื่ออัลบั้ม และออกเผยแพร่เพลงนี้เป็ซิงเกิลแรก แตหลังจากนั้นเอ็นริเก้ก็ได้ประพันธ์เพลงอีกหลายเพลงในอัลบั้ม จนเขาเลือเพลงที่เขาคิดว่าดีที่สุดในอัลบั้ม 

**การออกจำหน่ายและการตอบรับ**
เอสเคป เข้าชาร์ตบิลบอร์ด 200 ครั้งแรกในอันดับที่ 2 และขึ้นสู่อันดับสูงสุดในเวลาต่อมา อัลบั้มนี้มียอดขายประมาณ 267,000 ชุดในสัปดาห์แรก นอกจากนี้เพลง "ฮีโร" ขึ้นชาร์ตอันดับสูงสุดในชาร์ตสหราชอาณาจักร อันเป็นผลให้เอ็นริเก้ เป็นนักร้องละตินคนแรกที่มีอัลบั้มอันดับ 1 และซิงเกิลอันดับ 1 ในชาร์ตดังกล่าว เป็นอัลบั้มที่ขายดีที่สุดในสหราชอาณาจักนเป็นอันดับที่ 2 รองจากอัลบั้ม เอสคาโปโลจี ของร็อบบี้ วิลเลียมส์ อันเป็นอัลบั้มที่ขายดีที่สุดในออสเตรีย ประจำปี พ.ศ. 2545  
อัลบั้มนี้มีการตอบรับที่ดีจากทุกมุมโลก อันได้รับรางวัลแผ่นเสียงทองคำขาว 3 แผ่นในสหรัฐอเมริกา, แผ่นเสียงทองคำขาว 4 แผ่นในสหราชอาณาจักร, แผ่นเสียงทองคำขาว 5 แผ่นในไอร์แลนด์, แผ่นเสียงทองคำขาว 6 แผ่นในแคนาดา, แผ่นเสียงทองคำขาว 5 แผ่นในออสเตรเลีย, แผ่นเสียงทองคำขาว 3 แผ่นในอินเดีย, แผ่นเสียงทองคำขาว 2 แผ่นในเยอรมนี และได้รับรางวัลแผ่นเสียงทองคำขาว และแผ่นเสียงทองคำจากภูมิภาคอื่นๆบนโลกอย่างมากมาย 
ปัจจุบัน อัลบั้มนี้มียอดขายกว่า 10 ล้านชุดทั่วโลก และเป็นอัลบั้มที่มียอดขายสูงสุดของเอ็นริเก้จนถึงปัจจุบัน

**รายชื่อเพลง**
# "เอสเคป"  (DioGuardi/Iglesias/Morales/Siegel) - 3:28 
# "ด็อนท์เทิร์นออฟเดอะไลตส์"  (DioGuardi/Iglesias/Morales/Siegel) - 3:47 
# "เลิฟทูซียูคราย"  (Taylor/Iglesias/Torch/Barry) - 4:07 
# "ฮีโร"  (Taylor/Iglesias/Barry) - 4:24 
# "ไอวิลเซอร์ไวว์"  (DioGuardi/Iglesias/Morales/Siegel/Fishbein) - 3:43 
# "เลิฟ 4 ฟัน"  (DioGuardi/Iglesias/Morales/Siegel/Fishbein) 3:15 
# "เมย์บี"  (DioGuardi/Iglesias/Morales/Siegel/Fishbein) - 3:14 
# "วันไนต์สแตนด์"  (Taylor/Iglesias/Barry) - 4:11 
# "ชีบีเดอะวัน"  (Taylor/Iglesias/Barry) - 3:36 
# "อิฟเดอะเวิลด์แครชส์"  (Mendez/Iglesias) - 4:45 
# "เอสแคปาร์" (เพลง "เอสเคป" ในภาษาสเปน)  (DioGuardi/Iglesias/Morales/Siegel) - 3:28 
# "No Apagues la Luz" (เพลง "ด็อนท์เทิร์นออฟเดอะไลตส์" ในภาษาสเปน)  (DioGuardi/Iglesias/Morales/Siegel) - 3:48 
# "Héroe" (เพลง "ฮีโร" ในภาษาสเปน)  (Taylor/Iglesias/Barry) - 4:23 
# "ฮีโร" (มีโทรมิกซ์)"† - 4:17 
#* ฉบับอันออกจำหน่ายในปี พ.ศ. 2545
# "เมย์บี" (มาร์ก เทย์เลอร์ มิกซ์)"‡ - 3:10 
# "ทูเลิฟอะวูแมน" ร้องกับ  Lionel Richie‡ - 3:53 
†บรรจุในบางฉบับ
‡เฉพาะฉบับพิเศษอันออกจำหน่ายในปี พ.ศ. 2545

**ชาร์ต**
หมวดหมู่:อัลบั้มเพลงของเอ็นริเก้ อิเกลเซียส
หมวดหมู่:อัลบั้มเพลงในปี พ.ศ. 2544
วัดควนท่าแร่

วัดควนท่าแร่ตั้งอยู่เลขที่ 57 บ้านควนท่าแร่ ถนนบ้านควนท่าแร่ - ท่าไทร หมู่ที่ 1 ตำบลทรัพย์ทวี อำเภอบ้านนาเดิม จังหวัดสุราษฏร์ธานี สังกัดคณะสงฆ์มหานิกาย ที่ดินตั้งวัดมีเนื้อที่ 48 ไร่ 3 งาน 5 ตารางวา
อาคารเสนาสนะ ประกอบด้วย อุโบสถ กว้าง6.50 เมตร ยาว 16.50 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก กุฏิสงฆ์ จำนวน 6 หลัง เป็นอาคารไม้ 4 หลัง และตึก 2 หลัง วิหารกว้าง 4.50 เมตร ยาว 6.50 เมตร สร้างเมื่อ พ.ศ. 2542 ศาลาเอนกประสงค์ กว้าง 18 เมตร ยาว 22 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก 
นอกจากนี้มีฌาปนสถานและโรงครัว ปูชนียวัตถุ มีพระประธานประจำอุโบสถ ปางมารวิชัย ขนาดหน้าตักกว้าง 50 นิ้ว สูง 76.5 นิ้ว นอกจากนี้ยังมี ซุ้มพัทธสีมาโบราณ จำนวน 8 ซุ้ม พระพุทธรูปเนื้อศิลาทรายแดง อายุประมาณ 1,000 ปี ซึ่งกรมศิลปากรขึ้นทะเบียนไว้เป็นโบราณสถาน และเจดีย์โบราณ 3 องค์ ใหญ่ 1 องค์ เล็ก 2 องค์
ควนท่าแร่
หมวดหมู่:โบราณสถานในจังหวัดสุราษฎร์ธานี
หมวดหมู่:อำเภอบ้านนาเดิม
คอลลาดา

คอลลาดา (collaborative design activity: COLLADA) เป็นมาตรฐานไฟล์เพื่อใช้แลกเปลี่ยนข้อมูลระหว่างซอฟต์แวร์เพื่องานกราฟิกส์สามมิติและซอฟต์แวร์ที่มีการประมวลผลสามมิติเช่น Game engine พัฒนาขึ้นโดยบริษัทโซนี่คอมพิวเตอร์เอ็นเตอร์เทนเมนต์ เพื่อใช้เป็นรูปแบบไฟล์อย่างเป็นทางการสำหรับการพัฒนาซอฟต์แวร์บนเพลย์สเตชัน 3 และ เพลย์สเตชันพอร์เทเบิล ปัจจุบันอยู่ใต้ความดูแลของ โครโนสกรุป
คอลลาดาเป็นมาตรฐานแบบเปิด นิยามด้วย XML schema แบบ W3C เพื่อใช้แลกเปลี่ยนข้อมูลระหว่างกัน ได้แก่ข้อมูลคอมพิวเตอร์แอนิเมชันต่าง ๆ เช่น การเคลื่อนไหวแบบใช้กระดูก โมเดลสามมิติ Key frame โดยไฟล์คอลลาดาจะเป็นไฟล์แบบ XML ซึ่งมักใช้นามสกุล .dae (digital asset exchange)

**ซอฟต์แวร์ที่รองรับ**
 Maya (โดยใช้ plugin ColladaMaya)- 3ds Max (โดยใช้ plugin ColladaMax)- LightWave 3D (version 9.5)- Cinema 4D R11- XSI- Side Effect's Houdini- MeshLab- SketchUp- Blender- modo- Strata 3D.- Adobe Photoshop- Unreal engine
หมวดหมู่:คอมพิวเตอร์กราฟิกส์สามมิติ
หมวดหมู่:ซอฟต์แวร์กราฟิกส์สามมิติ
หมวดหมู่:รูปแบบไฟล์คอมพิวเตอร์
เค้าร่างเอกซ์เอ็มแอล

เค้าร่างเอกซ์เอ็มแอล (XML schema) คือวิธีการที่จะใช้จำแนกชนิดของเอกสารแบบเอกซ์เอ็มแอล โดยจะบอกถึงโครงสร้างและชนิดของข้อมูลในเอกสารเอกซ์เอ็มแอลแต่ละชนิด โดยตัวเค้าร่างเองมีหน้าตาเหมือนเนื้อหาเอกซ์เอ็มแอลตามปรกติเช่น XML Schema (W3C) และ RELAX NG หรือนิยามขึ้นโดยภาษาพิเศษโดยเฉพาะและเป็นส่วนหนึ่งของเอกซ์เอ็มแอลเช่น Document Type Definition (DTD) ซึ่งพัฒนาขึ้นก่อนแบบอื่นที่กล่าวมาข้างต้นโดยพัฒนามาจาก SGML โดยมีข้อจำกัดเช่นการไม่รองรับ XML Namespace

**เค้าร่างเอกซ์เอ็มแอลต่าง ๆ**
 Document Definition Markup Language (DDML)- Document Schema Definition Languages (DSDL)- Document Structure Description (DSD)- Document Type Definition (DTD)- Namespace Routing Language (NRL)- RELAX NG โดยเป็นการรวม RELAX และ TREX เข้าด้วยกัน- SGML- Schema for Object-Oriented XML (SOX)- Schematron- XML-Data Reduced (XDR)- XML Schema (W3C) (WXS or XSD)
หมวดหมู่:ภาษามาร์กอัป
แม่แบบ:เหตุการณ์ปัจจุบัน/2551 ธันวาคม 15

* ที่ประชุมสภาผู้แทนราษฎรสมัยวิสามัญ มีมติเลือก นายอภิสิทธิ์ เวชชาชีวะ หัวหน้าพรรคประชาธิปัตย์ เป็นนายกรัฐมนตรี ด้วยคะแนน 235 เสียง ส่วนพล.ต.อ.ประชา พรหมนอก หัวหน้าพรรคเพื่อแผ่นดิน ได้ 198 เสียง งดออกเสียง 3 เสียง ( มติชน) 
*กลุ่มประเทศสมาชิกสมาคมประชาชาติแห่งเอเชียตะวันออกเฉียงใต้ หรือ อาเซียน ได้เริ่มวางแนวทางของกฎบัตรอาเซียนซึ่งมีเป้าหมายสำคัญในการรวมกลุ่มเป็นประชาคมอาเซียน ที่กรุงจาการ์ตา ประเทศอินโดนีเซีย  
}
การใช้กระดูกควบคุมแบบจำลองสามมิติ

การใช้กระดูกควบคุมแบบจำลองสามมิติ
ในงานคอมพิวเตอร์กราฟิกส์สามมิติ และเกมคอมพิวเตอร์แบบ 3 มิติ นิยมใช้กระดูกเพื่อบังคับการเคลื่อนไหวของโมเดลสามมิติ โดยแทนที่จะเก็บ Key frame ของแต่ละการเคลื่อนไหวแยกกันไป ก็อาจเก็บการเคลื่อนไหวของกระดูกแทน เมื่อมีการขยับกระดูก กระดูกก็จะไปบังคับให้กลุ่มของจุดหรือ Vertex (geometry) เคลื่อนที่ไปตามกระดูกนั้นๆ

**ลักษณะการเกาะกระดูกของ vertex**

**Weight**
โดยทั่วไปในโมเดลสามมิติหนึ่งๆถ้ามีกระดูกก็มักจะมีกระดูกหลายชิ้น โดย vertex หนึ่งๆอาจเกาะอยู่กับกระดูกมากกว่าหนึ่งชิ้น ด้วยน้ำหนัก (Weight) ที่แตกต่างกันไป เช่นเกาะกระดูก A ด้วยน้ำหนัก 0.7 และเกาะกระดูก B ด้วยน้ำหนัก 0.3 โดยทั่วไปซอฟต์แวร์มักแสดงค่าน้ำหนักรวมเป็น 1.0 หรืออาจคำนวณจากอัตราส่วนต่อค่ารวม weight ทั้งหมดก็ได้ ทั้งนี้ ขึ้นกับซอฟต์แวร์ การใส่ค่า weight เริ่มต้นให้ Vertex นี้สามารถทำได้ทั้งแบบอัตโนมัติด้วยขั้นตอนวิธีที่แตกต่างกันไป หรือใช้การระบายสีน้ำหนักโดยมนุษย์ (paint weight) หรือผสมทั้งสองวิธีการด้วยกันเช่นให้ซอฟต์แวร์ช่วยคำนวณก่อน แล้วค่อยตบแต่งด้วยการ paint weight ในบางจุดเพื่อเก็บรายละเอียด
การเกาะกระดูกแบบนี้เหมาะกับการจำลองการเคลื่อนไหวโมเดลที่มีผิวยืดหยุ่น เช่นคน สัตว์ เสื้อผ้า นอกจากนี้การคำนวณการเกาะกระดูกจากน้ำหนักก็ยังมีหลายขั้นตอนวิธีให้เลือก เช่น Linear Blend Skin (LBS) หรือ Dual quaternion ฯลฯ ซึ่งจะให้ผลลัพธ์ที่แตกต่างกันและใช้เวลาในการประมวลผลไม่เท่ากัน หรือบางครั้งอาจซับซ้อนกว่าการคำนวณโดยใช้กระดูกควบคุม vertex โดยตรง เช่นอาจใช้กระดูกควบคุมโมเดลความละเอียดต่ำ (low poly) แล้วใช้โมเดลความละเอียดต่ำไปทำหน้าที่เป็นกระดูกเพื่อควบคุมโมเดลความละเอียดสูง เป็นต้น

**แบบอื่นๆ**
การเกาะกระดูกแบบอื่นๆ ใช้การเก็บค่า weight ค่าเดียวแทนที่จะเก็บหลายค่าสำหรับแต่ละ vertex ในลักษณะนี้ ซอฟต์แวร์อาจใช้เทคนิกต่างๆเพื่อช่วยให้รอยพับดูเรียบขึ้น เช่นการคำนวณจากระยะทางระหว่าง vertex กับกระดูก หรือการคำนวณ weight ของแต่ละ vertex โดยใช้หลักการนำความร้อน (แต่วิธีนี้สุดท้ายก็จะกลับไปใช้วิธีแบบเก็บค่า weight ที่คำนวณได้ลงในแต่ละ vertex) หรือบังคับค่า weight ตายตัวกับกลุ่มของ vertex ต่อกระดูกชิ้นหนึ่งๆ ซึ่งวิธีหลังนี้นิยมใช้กับโมเดลประเภทเครื่องกลไก ข้อต่อหุ่นยนต์ ฯลฯ

**อ้างอิง**

**ดูเพิ่ม**
 Inverse kinematic animation- Forward kinematic animation-  Spherical Blend Skinning: A Real-time Deformation of Articulated Modelsfix-attempted=yes 
หมวดหมู่:คอมพิวเตอร์กราฟิกส์สามมิติ
เครื่องมือแก้ปัญหาคณิตศาสตร์ของไมโครซอฟท์

ไมโครซอฟท์แมธ (Microsoft Math) เป็นโปรแกรมการศึกษา ออกแบบมาสำหรับ Microsoft Windows ช่วยให้ผู้ใช้แก้ปัญหาคณิตศาสตร์และวิทยาศาสตร์
โดยตั้งเป้าหมายหลักเป็นเครื่องมือเรียนรู้สำหรับนักเรียน โปรแกรมนี้พัฒนาและบำรุงรักษาโดยไมโครซอฟท์

**รุ่น**
 Microsoft Math 1.0 - มากับ Microsoft Student 2006 เท่านั้น- Microsoft Math 2.0 - มากับ Microsoft Student 2007 เท่านั้น- Microsoft Math 3.0 - รุ่นความสามารถเต็มวางจำหน่ายเป็นผลิตภัณฑ์แยกต่างหาก และรุ่นเล็กที่ตัดความสามารถบางอย่างออกไป มากับ Microsoft Student 2008 รุ่นเต็มที่จำหน่ายแยกมีความสามารถรู้จำหมึกดิจิทัล (digital ink recognition) และโหมดการแสดงผลพิเศษสำหรับโปรเจกเตอร์ รุ่นเต็มนี้เป็น Microsoft Math รุ่นแรกที่ต้องใช้ product activation

**ความต้องการของระบบ**

**อ้างอิง**
  Microsoft Math Home
หมวดหมู่:ซอฟต์แวร์คณิตศาสตร์
หมวดหมู่:ซอฟต์แวร์ของไมโครซอฟท์
พระมเหสีเจิน

พระมเหสีเจิน (p=Zhēn Fēi; ประสูติ 27 กุมภาพันธ์ พ.ศ. 2419 — สิ้นพระชนม์ 15 สิงหาคม พ.ศ. 2443) พระนามที่ทรงได้รับหลังจากการสิ้นพระชนม์แล้วว่า พระมเหสีเค่อชุ่น (labels=no) หรือพระสมัญญานามอย่างไม่เป็นทางการว่า มเหสีไข่มุก (Pearl Consort) เป็นพระมเหสีในพระเจ้ากวังซวี่แห่งราชวงศ์ชิงของประเทศจีน
เดิมทรงเป็นที่รู้จักด้วยพระนาม ทาทาลา (p=Tātālā) ทรงเป็นธิดาของนายจางซฺวี่ (Changxu) ชาวแมนจูเผ่าทาทาลา และเป็นพระน้องนางของพระสนมจิ่น (p=Jīnfēi) ซึ่งร่วมสามีเดียวกันคือพระเจ้ากวังซวี่
นางทาทาลาถวายตัวเข้าวังใน พ.ศ. 2431 และเป็นที่โปรดปรานของพระเจ้ากวังซวี่อย่างยิ่ง ในวันที่ 25 กุมภาพันธ์ พ.ศ. 2432 ก็โปรดให้สถาปนาขึ้นเป็นพระสนม มีนามว่า เจิน
ในระยะเริ่มแรก ซูสีไทเฮาโปรดในทักษะความสามารถของพระมเหสีเจินอย่างยิ่ง ทรงให้ว่าจ้างศิลปินชั้นนำของประเทศมาสอนสนมเจินในด้านศิลปะและการดนตรีด้วย อย่างไรก็ดี สนมเจินได้ชักนำให้พระเจ้าแผ่นดินมีพระราชหฤทัยที่กล้าหาญ เด็ดเดี่ยว และเป็นพระองค์เองขึ้น นอกจากนี้ ยังทรงผันพระราชหฤทัยพระเจ้าแผ่นดินให้หันไปศึกษาและรับเอามาซึ่งสิ่งที่ดีจากต่างชาติ และยังมีบันทึกว่าพระมเหสีเจินทรงสนพระทัยในการถ่ายภาพและทรงเชื้อเชิญให้ชาวตะวันตกเข้ามายังนครต้องห้ามเพื่อมาสอนพระองค์เกี่ยวกับนวัตกรรมนี้ด้วย การนิยมคบค้าสมาคมกับต่างชาติและพระบุคลิกลักษณะอันประหลาดของสนมเองคือโปรดฉลองพระองค์เป็นบุรุษ ยังให้ซูสีไทเฮาทรงเริ่มจงชังพระมเหสีเจินพระองค์นี้ขึ้นเรื่อย ๆ และเพื่อเป็นการประชดประชัน ซูสีไทเฮาทรงออกพระนามพระมเหสีว่า "ย่าเจิน" (Grandma Zhen)
เมื่อพระมเหสีเจินสนับสนุนให้สมเด็จพระจักรพรรดิก่อรัฐประหารเพื่อชิงอำนาจทางการเมืองจากซูสีไทเฮา ซูสีไทเฮาซึ่งทรงสดับความก่อนก็เสด็จไปบริภาษสนมต่าง ๆ นานา และด้วยข้อหาว่าพระมเหสีทรงก้าวก่ายกิจการบ้านเมืองก็มีพระราชเสาวนีย์ให้ลงโทษเฆี่ยนตีและนำสนมไปจำขังไว้ ณ ตำหนักเย็นนับแต่นั้น
ต่อมาเมื่อ พ.ศ. 2443 ในเหตุการณ์ที่กองทหารผสมแปดชาติบุกยึดกรุงปักกิ่งอันเนื่องมาจากการที่ซูสีไทเฮาทรงสนับสนุนกบฏนักมวยให้ทำร้ายชาวต่างชาติ ก่อนกองผสมนานาชาติจะเข้ากรุงได้ ซูสีไทเฮาและบรรดาบุคลากรในพระราชสำนักได้ลี้ภัยไปยังนครซีอาน มณฑลฉ่านซี และก่อนหน้าจะเสด็จลี้ภัย ซูสีไทเฮาได้ทรงเบิกสนมเจินมาเฝ้าและมีรับสั่งว่า
เมื่อทรงเข้าพระทัยว่าซูสีไทเฮาหมายให้ทรงกระทำอัตวินิบาตกรรม พระมเหสีเจินก็ทรงร้องขอต่อซูสีไทเฮาให้ทรงอนุญาตให้พระเจ้าแผ่นดินประทับอยู่ในพระนครเพื่อให้เป็นขวัญกำลังใจแก่ประชาชนและเพื่อเจรจากับต่างชาติ ซูสีไทเฮาทรงสดับแล้วก็ทรงพระพิโรธยิ่งนัก มีพระราชเสาวนีย์ให้บรรดาขันทีเข้ากลุ้มรุมจับพระนางไปทิ้งลงบ่อน้ำนอกตำหนักหนิงเซี่ย (Ningxia Palace) ทางเหนือของนครต้องห้าม พระนางจึงสิ้นพระชนม์ในเวลานั้น
อย่างไรก็ดี นายสเตอร์ลิง ซีเกรฟ (Sterling Seagrave) นักประวัติศาสตร์สมัยใหม่ กล่าวว่า เรื่องดังกล่าวอาจไม่ได้เป็นพระราชเสาวนีย์โดยตรงของซูสีไทเฮาก็ได้ แต่อาจเป็นการริเริ่มหรือนำเสนอของพวกขันที หรือพระมเหสีอาจทรงกระโดดลงบ่อน้ำด้วยพระองค์เองก็ได้

**เชิงอรรถ**

**ดูเพิ่ม**
 ซูสีไทเฮา- กวังซวี่
2443
หมวดหมู่:บาทบริจาริกาในราชสำนักชิง
อีเลน เพจ

อีเลน เพจ (langx|en|Elaine Paige OBE, นามสกุลเดิม Bickerstaff) เกิดเมื่อวันที่ 5 มีนาคม ค.ศ. 1948 เป็นนักร้อง นักแสดงชาวอังกฤษ เป็นที่รู้จักในผลงานการแสดงละครเพลงเวที เติบโตในบาร์เน็ต, นอร์ธ ลอนดอน เพจศึกษาที่ Aida Foster stage school และมีผลงานอาชีพครั้งแรกบนเวทีในปี 1964 และจากการแสดงให้แก่เรื่อง Hair ในปี 1968 ทำให้เธอแจ้งเกิดบนเวทีเวสต์เอนด์
หลังจากมีบทบาทการแสดงมีหลายครั้งในทศวรรษถัดมา เพจได้รับเลือกให้แสดงในบท อีวา เปรอน ใน Evita ในปี 1978 ซึ่งทำให้เธอเป็นที่รู้จักอย่างกว้างขวางมากขึ้น จากบทบาทนี้ทำให้เธอได้รับรางวัล Laurence Olivier Award สำหรับการแสดงประเภทมิวสิกคัลแห่งปี เธอได้รับบท Grizabella ใน Cats และยังมีเพลงท็อปเท็น "Memory" จากโชว์เรื่องนี้ ต่อมาในปี 1985 เธอได้ออกซิงเกิล "I Know Him So Well"  ร่วมร้องกับบาร์บารา ดิกสัน สำหรับเพลงประกอบเรื่อง Chess ซึ่งยังสร้างสถิติมีเพลงที่มียอดขายมากที่สุดสำหรับนักร้องคู่หญิง ซึ่งกล่าวโดยหนังสือกินเนสบุ๊ก จากนั้นแสดงใน Anything Goes ซึ่งเธอก็อยู่ในฐานะผู้ร่วมสร้าง เพจได้ปรากฏตัวครั้งแรกในละครบอร์ดเวย์ในเรื่อง Sunset Boulevard ในปี 1996 รับบทนำเป็นนอร์มา เดสมอนด์ ได้รับเสียงวิจารณ์ที่ดี เธอปรากฏตัวในละครเพลง The King and I ในช่วงปี 2000 ถึง 2001 และหลังจากนั้นอีก 6 ปีถัดมา เธอกลับมาเล่นละครเวทีที่เวสเอนด์ ในเรื่อง The Drowsy Chaperone นอกจากนี้เธอยังมีผลงานแสดงภาพยนตร์และโทรทัศน์อีกด้วย
นอกจากการได้รับการเสนอชื่อเข้าชิงรางวัล Laurence Olivier ถึง 5 ครั้ง เธอยังชนะรางวัลมากมายทางด้านละครเวที จนได้รับฉายาว่า "สุภาพสตรีอันดับหนึ่งของวงการละครเพลงอังกฤษ" ทางด้านผลงานเพลงเธอมีอัลบั้มเดี่ยว 20 ชุด และได้รับรางวัลแผ่นเสียงทองคำ 8 ชุดติดต่อกัน และมี 4 ชุดที่มียอดขายมากกว่ารางวัลแผ่นเสียงทองคำขาว และมีผลงานเพลงประกอบการแสดง 7 อัลบั้ม รวมถึงแสดงคอนเสิร์ตไปทั่วโลก ในปี 2004 เธอเป็นพิธีกรให้แก่รายการของเธอเองทางบีบีซีเรดิโอ 2 ที่ชื่อ Elaine Paige on Sunday

**อ้างอิง**
หมวดหมู่:นักร้องอังกฤษ
หมวดหมู่:นักแสดงอังกฤษ
หมวดหมู่:นักร้องเสียงเมซโซ-โซปราโน
หมวดหมู่:บุคคลจากลอนดอนโบโรบาร์เนต
หมวดหมู่:ผู้รอดชีวิตจากมะเร็งเต้านม
หมวดหมู่:ผู้ได้รับเครื่องราชอิสริยาภรณ์โอบีอี‎
วิกฤตโทรศัพท์สะท้านเมือง

วิกฤตโทรศัพท์สะท้านเมือง (อังกฤษ:Phone Booth) ที่กำกับโดย Joel Schumacher เคยออกฉายแล้วเมื่อวันที่ 4 เมษายน  ค.ศ. 2003

**นักแสดง**
Colin Farrell - Stu Shepard 
*Kiefer Sutherland - The Caller 
*Forest Whitaker - กัปตัน Ed Ramey 
*Radha Mitchell - Kelly Shepard 
*Katie Holmes - Pamela McFadden 
*Paula Jai Parker - Felicia 
*Arian Ash - Corky
*Tia Texada - Asia 
*John Enos III - Leon 
*Richard T. Jones - Sergeant Cole 
*Keith Nobbs - อดัม

**ดูเพิ่ม**
title=Phone Booth- ข้อมูลภาพยนตร์เรื่องวิกฤตโทรศัพท์สะท้านเมือง ในเว็บไซต์สยามโซน- ข้อมูลภาพยนตร์เรื่องวิกฤตโทรศัพท์สะท้านเมือง
หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์เกี่ยวกับพลซุ่มยิง
แคสเปอร์สกี

แคสเปอร์สกี (Kaspersky; /kæˈspɜrski/ Касперского) คือกลุ่มผลิตภัณฑ์ซอฟต์แวร์ป้องกันไวรัสที่พัฒนาโดยบริษัท แคสเปอร์สกีแล็บ (Kaspersky Lab; Лаборатория Касперского) โดยมีสำนักงานใหญ่ตั้งอยู่ที่กรุงมอสโกในประเทศรัสเซีย 
แคสเปอร์สกีแล็บ เริ่มผลิตและพัฒนาโปรแกรมมาตั้งแต่ปี พ.ศ. 2541 (ค.ศ. 1998) โดยมีผู้ริเริ่มโครงการคือ ยูจีน แคสเปอร์สกี

**ผลิตภัณฑ์**

**แคสเปอร์สกี อินเทอร์เน็ตซิเคียวริตี**
เป็นผลิตภัณฑ์ของแคสเปอร์สกี้ โดยมีคุณสมบัติการป้องกันไวรัสและมัลแวร์คอมพิวเตอร์ได้อย่างมีประสิทธิภาพ และอีกทั้งยังช่วยป้องกันความเสี่ยงการโดนคุกคามทางไซเบอร์ได้อีกด้วย โดยเป็นหนึ่งในผลิตภัณฑ์ของแคสเปอร์สกี้ที่ได้รับความนิยมมากที่สุด

**แคสเปอร์สกี แอนติไวรัส**
เป็นผลิตภัณฑ์ของแคสเปอร์สกี้ โดยมีคุณสมบัติการป้องกันไวรัสและมัลแวร์คอมพิวเตอร์ได้อย่างมีประสิทธิภาพ รวมทั้งการวิเคราะห์ไฟล์ที่เสียหายอันเกิดจากไวรัสหรือมัลแวร์ได้อีกด้วย

**แคสเปอร์สกี โมเบิลซิเคียวริตี**
เป็นผลิตภัณฑ์ของแคสเปอร์สกี้ที่ออกแบบให้บริการสำหรับสมาร์ทโฟน ไอโอเอส และ แอนดรอยด์ โดยมีคุณสมบัติการป้องกันไวรัสและมัลแวร์ได้อย่างมีประสิทธิภาพ รวมทั้งการป้องกันภัยคุกคามและรองรับการเชื่อมต่อ Secure VPN ที่ให้บริการโดยแคสเปอร์สกีอีกด้วย

**อ้างอิง**
  ประวัติแคสเปอร์สกี

**แหล่งข้อมูลอื่น**
  เว็บไซต์แคสเปอร์สกี-  เว็บไซต์แคสเปอร์สกี ภาษาไทย
หมวดหมู่:โปรแกรมป้องกันไวรัส
สำนักงานใหญ่สหประชาชาติ

อาคารสำนักงานใหญ่สหประชาชาติ
อาคารสำนักงานใหญ่สหประชาชาติ (United Nations Headquarters) ก่อสร้างขึ้นบนที่ดินใกล้แม่น้ำอีสต์ในรัฐนิวยอร์ก นครนิวยอร์ก ประเทศสหรัฐอเมริกาเมื่อ พ.ศ. 2492 - 2493 บริจาคโดยจอห์น ดี. รอกกีเฟลเลอร์ จูเนียร์ ด้วยมูลค่า 8.5 ล้านดอลลาร์สหรัฐ และออกแบบโดยออสการ์ นีไมเออร์ สถาปนิกชาวบราซิล สำนักงานใหญ่สหประชาชาติเปิดทำการเมื่อวันที่ 9 มกราคม พ.ศ. 2493 นอกจากนี้ยังมีสำนักงานตัวแทนที่สำคัญตั้งอยู่ในนครเจนีวา นครเฮก กรุงเวียนนา กรุงโคเปนเฮเกน กรุงเทพมหานคร ฯลฯ
หมวดหมู่:สหประชาชาติ
หมวดหมู่:นครนิวยอร์ก
ซิมซิตี 4

ซิมซิตี 4 (SimCity 4) เป็นวิดีโอเกมแนววางแผน สร้างเมืองตัวที่ 4 ของเกมชุดซิมซิตี เริ่มวางจำหน่ายเมื่อ 10 มกราคม ค.ศ. 2003 สร้างโดย Maxis เขียนโดย Electronic Arts
และมีภาคเสริมในภายใต้ชื่อ Simcity 4 Deluxe Edition และ Simcity 4 Rush Hour ซึ่งออกมาในเวลาต่อมา เพื่อพัฒนาปรับปรุงและเพิ่มเติมคุณสมบัติบางอย่างจากซิมซิตี 4 เดิม
ในภาคนี้มีระบบกราฟิกที่ดีกว่าในภาคที่แล้ว และมีหลายอย่างที่เปลี่ยนแปลงเช่น ในภาคนี้เราสามารถปรับภูมิทัศน์ได้ตั้งแต่เริ่มต้น ส่วนหน้าจอหลักจะมีพื่นที่ที่แบ่งเป็นสัดส่วนเรียกว่าภูมิภาค สามารถนำชาวซิมเข้าไปในเมืองได้ มีภัยพิบัติทีเราสามารถกำหนดเองได้ และตัวเกมจะไม่สุ่มภัยพิบัติเกิดขึ้น ในภาคเสริม มีรูปแบบการคมนาคมใหม่ ขับยานพาหนะได้ ภัยพิบัติใหม่

**ระบบเกม**

**ภูมิภาค**
หน้าจอหลักของเกมหรึอภูมิภาคจะรูปเป็นช่องสี่เหลี่ยมหลายช่องประกอบกัน โดยมีขนาดอยู่ 3 ขนาดคือ 1×1,2×2 และ 4×4 โดยสามารถแก้ไขได้ โดยส่วนนี่เรียกว่านครถ้าเราสร้างพื้นที่ใหม่ หรึอในนครนั้นไม่มีผู้อาศัยอยู่เราจะเข้าสู่
โหมดสร้างภูมิประเทศ(โหมดเทพเจ้า) แต่ถ้าในนครนั้นมีผู้อยู่อาศัยแล้วจะเข้าสู่โหมดนายกเทศมนตรีแทน และจะมีไอคอนหลักในแถบบนของหน้าจออยู่ 4 ส่วนคือ พาแนลตัวเลือกภูมิภาค พาแนลตัวเลือกอินเทอร์เน็ต ยุติเกม และตัวเลือกที่ควบคุมระบบภายในเกม เช่น ความละเอียดภาพ กล้อง เสียง เป็นต้น

**โหมดเกม**

**โหมดสร้างภูมิประเทศ**
หรึอโหมดสร้างภูมิประเทศ โหมดนี้แบ่งเป็น 2 ระบบคือ ก่อนสร้างนครและหลังสร้างนคร โดยในส่วนประกอบในโหมดนี้ก็จะมีเกี่ยวกับสร้างภูมิประเทศเช่น  สร้างภูเขา,เนินเขา,ที่ราบลุ่ม,ที่ราบสูง,ทะเล,แม่น้ำ ฯลฯ เกี่ยวกับภัยพิบัติเช่น ยูเอฟโอ,ภูเขาไฟ,แผ่นดินไหว,ทอร์นาโด เป็นต้น เกี่ยวการปรับขอบพื่นที่ การสร้างต้นไม้และสัตว์ต่างๆๆ แต่เมื่ออยู่ในช่วงหลังสร้างนคร สิ่งที่เกี่ยวกับการปรับภูมิประเทศ จะต้องเสียเงินแทน และการทำลายล้างนคร

**โหมดนายกเทศมนตรี**

**แหล่งข้อมูลอื่นๆ**
  เว็บไซต์ทางการของซิมซิตี 4 date=2007-12-28 -  เว็บไซต์ทางการของอิเล็กทรอนิกอาร์ต(EA)ประเทศไทย-  เว็บไซต์ทางการของอิเล็กทรอนิกอาร์ต(EA)เครือข่ายหลัก
หมวดหมู่:วิดีโอเกมที่ออกวางจำหน่ายในปี พ.ศ. 2546
หมวดหมู่:เกมสำหรับวินโดวส์
หมวดหมู่:เกมสำหรับแมคโอเอส
หมวดหมู่:เกมสร้างเมือง
หมวดหมู่:ซิมซิตี
อากูมอน

อากูมอน (アグモン) เป็นตัวละครจากซีรีส์ดิจิตอลมอนสเตอร์

**ประวัติ**
ปรากฏตัวครั้งแรกในของเล่น ดิจิตอลมอนสเตอร์ Ver.1 อยู่ในประเภทมังกรโบราณร่างเจริญวัย และปรากฏตัวในดิจิมอนเพนดูลั่ม ZERO ไวรัสบัสเตอร์ส มีลักษณะเป็นไดโนเสาร์ขนาดเล็กร่างกายสีส้ม
ในอนิเมะดิจิมอนแอดเวนเจอร์เป็นดิจิมอนคู่หูของตัวเอก ยางามิ ไทจิ และอนิเมะซีรีส์ชุดที่ 5 ดิจิมอนเซเวอร์สเป็นคู่หูของไดมง มาซารุซึ่งเป็นตัวเอกเช่นกัน แต่มีลักษณะแตกต่างกับแบบเดิม

**ข้อมูลจำเพาะของอากูมอน**

**ข้อมูลพื้นฐาน**
 ร่าง - เจริญวัย- ประเภท - สัตว์เลี้อยคลาน- ลักษณะ - วัคซีน- ท่าไม้ตาย - เบบี้เฟลม- ท่าประจำตัว - สปิริตสเฟียร์, สึรุโดอิสึเมะ- รูปแบบพลัง - เนเจอร์สปิริตส์, ไวรัสบัสเตอร์ส

**รูปแบบไวรัส**

**X-Antibody**
 ประเภท - ไดโนเสาร์- ท่าไม้ตาย - เบบี้เบิร์นเนอร์

**2006**

**รูปแบบอื่นและร่างพัฒนา**
 ยูคิอากูมอน- ทอยอากูมอน- เคลียร์อากูมอน- ดอทอากูมอน- บุชิอากูมอน- ซานต้าอากูมอน- ดาร์คอากูมอน- เกรย์มอน- สคัลเกรย์มอน- เมทัลเกรย์มอน- ดาร์คเมทัลเกรย์มอน- วอร์เกรย์มอน- แบล็ควอร์เกรย์มอน- วิกตอรี่เกรย์มอน- จีโอเกรย์มอน- ไรซ์เกรย์มอน- ไชน์เกรย์มอน

**อากูมอนที่ปรากฏเป็นตัวละคร**

**ดิจิมอนแอดเวนเจอร์**

**ดิจิมอนแอดเวนเจอร์ 02**

**ดิจิมอนเซเวอร์ส**

**ดิจิมอนยูนิเวิร์ส แอปพลิมอนสเตอร์ส**

**ดิจิมอนแอดเวนเจอร์:**
หมวดหมู่:ดิจิมอน
หมวดหมู่:สายพันธุ์ดิจิมอน
หมวดหมู่:ตัวละครทีวีแอนิเมชัน
หมวดหมู่:สัญลักษณ์นำโชควิดีโอเกม
หมวดหมู่:มาสคอตอนิเมะและมังงะ
สปริง (เรขาคณิต)

สปริงมือขวา เกลียวสองรอบ
สปริง (spring) คือผิวของการหมุนรอบชนิดหนึ่ง สร้างขึ้นจากการหมุนรูปวงกลมในปริภูมิสามมิติ รอบแกนเส้นตรงที่อยู่ในระนาบเดียวกันกับรูปวงกลม และเลื่อนไปตามแกนในอัตราคงที่ ทำให้เกิดรูปทรงลักษณะเกลียว ทอรัสก็เป็นกรณีพิเศษอย่างหนึ่งของสปริง ซึ่งการหมุนรูปวงกลมไม่เลื่อนไปตามแกน ทำให้เกลียวของสปริงรวมเข้าด้วยกันเป็นห่วงกลมแทน (ไม่มีเกลียว)
สปริงมือซ้ายและสปริงมือขวา ตามลำดับ
สปริงแบ่งออกได้เป็นสองชนิดคือ สปริงมือซ้ายและสปริงมือขวา สปริงมือซ้ายจากด้านล่างจะเวียนขึ้นตามเข็มนาฬิกา ส่วนสปริงมือขวาจะเวียนขึ้นทวนเข็มนาฬิกา สปริงทั้งสองชนิดเมื่อพลิกกลับด้านล่างเป็นด้านบน ก็จะยังคงเวียนในลักษณะเดิม

**นิยาม**
สปริงที่หมุนรอบแกน z สามารถนิยามได้จากสมการอิงตัวแปรเสริมดังนี้



เมื่อ- u มีค่าอยู่ในช่วง 0, 2nπ โดยที่ n เป็นจำนวนจริง ซึ่งหมายถึงจำนวนรอบของเกลียว- v มีค่าอยู่ในช่วง  0, 2π- R คือระยะจากจุดศูนย์กลางในห่วง ไปยังจุดศูนย์กลางของสปริง- r คือรัศมีในห่วง- P คืออัตราการเลื่อนบนแกน z เมื่อหมุนครบหนึ่งรอบ ในระบบพิกัดคาร์ทีเซียนมือขวา ค่าบวกจะทำให้เกิดสปริงมือขวา ค่าลบจะทำให้เกิดสปริงมือซ้าย
สำหรับสมการในพิกัดคาร์ทีเซียน สปริงรอบแกน z โดยที่ n = 1

ปริมาตรภายในของสปริง คำนวณได้จาก

หมวดหมู่:พื้นผิว
เรือหลวงสุรินทร์

เรือหลวงสุรินทร์ (LST-722) (italic=unset) เป็นเรือยกพลขึ้นบกขนาดใหญ่ชุดเรือหลวงสีชัง สังกัดกองเรือยกพลขึ้นบก กองเรือยุทธการ เป็นเรือที่ดำเนินการโดยบริษัท อู่กรุงเทพ จำกัด

**ข้อมูลทั่วไป**
 สัญญาณเรียกขานสากล HSZX (หมายเลขเรือ 722)- ผู้สร้าง บริษัท อู่กรุงเทพ  จำกัด บางรัก กรุงเทพ ฯ  - ประเภทเรือ เรือยกพลขึ้นบกขนาดใหญ่  - สังกัด กองเรือยกพลขึ้นบก กองเรือยุทธการ  - วางกระดูกงูเมื่อ 30 ต.ค. 2529  - ปล่อยเรือลงน้ำเมื่อ 25 ธ.ค. 2530  - รับมอบเมื่อ 16 ธ.ค. 2531  - ขึ้นระวางประจำการเมื่อ 20 มี.ค. 2532  - วัสดุสร้างตัวเรือ เหล็กกล้าดีเหนียว - วัสดุสร้างส่วนประกอบตัวเรือ  เหล็ก 

**คุณลักษณะตัวเรือ**
 ระวางขับน้ำ ปกติ 2,982 ตัน เต็มที่ 4,245 ตัน  - ความยาว ตลอดลำ 112.48 เมตร ที่แนวน้ำ 105.0 เมตร  - ความกว้าง มากที่สุด 15.40 เมตร ที่แนวน้ำ 15.40 เมตร  - ความสูง ถึงดาดฟ้าใหญ่ 7.8 เมตร ถึงยอดเสา 21.2 เมตร  - กินน้ำลึก ปกติ     หัว 1.35 เมตร ท้าย 1.42 เมตรเต็มที่   หัว 2.06 เมตร ท้าย 4.14 เมตร 

**อ้างอิง**
หมวดหมู่:เรือยกพลขึ้นบกขนาดใหญ่ชุดเรือหลวงสีชัง
สุรินทร์
สุรินทร์
หมวดหมู่:เรือลำเลียงพล
สุรินทร์
หมวดหมู่:เรือที่ต่อในกรุงเทพมหานคร
สุรินทร์
หมวดหมู่:ยุทโธปกรณ์ของไทยในสงครามเย็น
อาทิตย์ สุนทรพิธ

อาทิตย์ สุนทรพิธ (เกิดวันที่ 19 เมษายน พ.ศ. 2529) เป็นอดีตนักฟุตบอลทีมชาติไทย และปัจจุบันเป็นหัวหน้าผู้ฝึกสอนและผู้เล่นให้กับเมืองเลย ยูไนเต็ด ในไทยลีก 3 เขามีชื่อเสียงในเรื่องของการยิงฟรีคิก

**ประวัติ**
อาทิตย์ สุนทรพิธ มีชื่อเล่นว่า บาส เกิดที่ บึงเนียม อ.เมือง จ.ขอนแก่น มีพี่สาว 1 คน เริ่มหัดเล่นฟุตบอลตั้งแต่อายุ 8 ขวบ ที่โรงเรียนบึงเนียม 
เข้าเรียนที่อัสสัมชัญ ศรีราชา ตั้งแต่ ม.1 จากการคัดเลือกตัวของ บรู๊ช แคมป์เบล และ จเด็จ มีลาภ  โดยลงเล่นฟุตบอลนักเรียน กรมพลศึกษา 18 ปี ก. ถึง 3 ปีซ้อน (เล่นรุ่น 18 ปี ตั้งแต่อายุ 16) และสามารถคว้าแชมป์ได้ 2 ครั้ง
หลังจากคว้าแชมป์โค๊ก คัพเป็นตัวแทนประเทศไทย 
อาทิตย์ ในวัย 17 ปี ได้โอกาสไปฝึกซ้อมกับศูนย์ฝึกอคาเดมี่ของลิเวอร์พูล 
ยอดทีมแห่งพรีเมียร์ลีก โค้ชทีมเยาวชนผู้ปลุกปั้น สตีเวน เจอร์ราร์ดได้กล่าวชม อาทิตย์ และ เกียรติประวุฒิ สายแวว สองผู้เล่นจากประเทศไทย ว่าเป็นผู้เล่นมีพรสวรรค์สูง ความสามารถของอาทิตย์ เป็นที่ยอมรับในวงการลูกหนังนักเรียน ถูกเรียกติดทีมชาติชุดอายุ 16 ปี 18 ปี นักเรียนไทย 
หลังจบม.6 อาทิตย์ ยังคงปักหลักเล่นให้กับชลบุรี เอฟซี น้องใหม่ในไทยลีก และเพียงปีที่ 2 
ของฉลามชล แฟนบอลก็ได้ฉลองความสำเร็จของสโมสร เมื่อกองกลางดาวรุ่งเป็นตัวหลักให้กับทีมในวัย 21 ปี สามารถหักปากกาเซียนพาทีมคว้าแชมป์ไทยลีกมาครองได้อย่างยิ่งใหญ่ และความสำเร็จยังคงมีมาต่อเนื่องพุ่งไปถึง แชมป์ซีเกมส์ที่โคราช ทำให้อาทิตย์ดังเป็นพลุแตกด้วยฟรีคิกสวยๆหลายลูก อาทิตย์รับใช้สโมสรชลบุรี เอฟซี อย่างยาวนานกับต้นสังกัด  เพียงทีมเดียวลงเล่นเกิน 100 นัด และเป็นผู้ทำประตูสูงสุดอันดับ 3 ของประวัติศาสตร์สโมสร เป็นรองแค่ พิภพ อ่อนโม้ กับ โคเน่ โมฮาเม็ด เท่านั้น ต่อมาในปี 2558 อาทิตย์ได้ย้ายไปร่วมทีม เชียงรายยูไนเต็ด

**เกียรติประวัติ**
ชลบุรี เอฟซี
*ชนะเลิศฟุตบอลไทยพรีเมียร์ลีก2007
*ชนะเลิศฟุตบอลถ้วยพระราชทานประเภท ก. ปี 2007,2008,2010
*ชนะเลิศฟุตบอลมูลนิธิไทยคม เอฟเอคัพ ปี 2010
*ชนะเลิศฟุตบอลโปรวินเชียนลีก ปี 2005
พิษณุโลก- ชนะเลิศไทยลีก 3 ฤดูกาล 2565–66 – โซนภาคเหนือ

**ทำประตูในนามทีมชาติ**

**อ้างอิง**
 หนังสือ chalahmchon macth day ฉบับ ที่ 12

**แหล่งข้อมูลอื่น**
  Arthit Sunthornpit profile date=2012-03-05  at the Chonburi website-  National Team Players date=2007-03-11 
หมวดหมู่:นักฟุตบอลชายชาวไทย
หมวดหมู่:บุคคลจากอำเภอเมืองขอนแก่น
หมวดหมู่:นักฟุตบอลจากจังหวัดขอนแก่น
หมวดหมู่:บุคคลจากโรงเรียนอัสสัมชัญศรีราชา
หมวดหมู่:นักฟุตบอลทีมชาติไทย
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลสงขลา ยูไนเต็ด
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลขอนแก่น ยูไนเต็ด
หมวดหมู่:ผู้เล่นสโมสรฟุตบอลลำพูน วอริเออร์
หมวดหมู่:ผู้เล่นสโมสรฟุตบอลพิษณุโลก
หมวดหมู่:ผู้เล่นสโมสรฟุตบอลสมุทรสาคร ซิตี้
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2566)
รอล็อง บาร์ต

รอล็อง บาร์ต (Roland Barthes 12 พฤศจิกายน ค.ศ. 1915 – 25 มีนาคม ค.ศ. 1980) เป็นนักวิพากษ์วรรณกรรม นักทฤษฎีวรรณกรรมและทฤษฎีสังคม นักปรัชญา และนักสัญวิทยา งานของบาร์ตแผ่คลุมหลายสาขาวิชา และเขามีอิทธิพลต่อการพัฒนาสำนักทฤษฎีหลายสำนัก ซึ่งรวมถึง โครงสร้างนิยม สัญวิทยา อัตถิภาวนิยม ลัทธิมาร์กซ์ และหลังโครงสร้างนิยม
1980
หมวดหมู่:บุคคลจากจังหวัดม็องช์
หมวดหมู่:นักปรัชญาชาวฝรั่งเศส
หมวดหมู่:โครงสร้างนิยม
แม่แบบ:เหตุการณ์ปัจจุบัน/2551 ธันวาคม 16

* อาเซียนลงนามใน กฎบัตรอาเซียน เพื่อให้อาเซียนกลายเป็นองค์การระหว่างประเทศอย่างถูกต้องตามกฎหมาย  (BBC)
}
โชตะ ชิมิซุ

โชตะ ชิมิซุ (Shimizu Shōta) เกิดเมื่อวันที่ 27 กุมภาพันธ์ ค.ศ. 1989 เป็นนักดนตรี นักร้อง นักแต่งเพลงชาวญี่ปุ่น จากเมืองยาโอะ จังหวัดโอซากะ ออกผลงานอัลบั้มแรกเมื่อปี 2008  เมื่อวันที่ 1 มิถุนายน 2008 ชิมิซุแสดงในเซ็นทรัลพาร์ก นิวยอร์ก ในงานเทศกาลแห่งของปีของญี่ปุ่น
ชิมิซุออกซิงเกิลแรกที่ชื่อ  "Home" ออกวางขายเมื่อ 20 กุมภาพันธ์ ค.ศ. 2008 และปรากฏในรายการมิวสิกสเตชันหลังจากออกขาย ซิงเกิลที่ 2 ของเขาชื่อ  "Aishiteru" (アイシテル, I Love You?) ออกวางขายเมื่อวันที่ 4 มิถุนายน 2008 ส่วนอัลบั้มแรกชื่อ Umbrella ออกขายเมื่อ 26 พฤศจิกายน 2008

**อ้างอิง**
หมวดหมู่:นักร้องญี่ปุ่น
หมวดหมู่:บุคคลจากจังหวัดโอซากะ
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
อัมรินทร์ คอมันตร์

อัมรินทร์ คอมันตร์ นักธุรกิจระหว่างประเทศชาวไทยที่มีบทบาทเคลื่อนไหวทางการเมือง 
นายอัมรินทร์ เกิดเมื่อวันที่ 26 พฤศจิกายน พ.ศ. 2482 เป็นบุตรชายเพียงคนเดียวของนายอาบ คอมันตร์  และนางปทุม คอมันตร์ จบการศึกษาระดับมัธยมศึกษาจากโรงเรียนอัสสัมชัญ ระดับอุดมศึกษา คณะนิติศาสตร์ มหาวิทยาลัยธรรมศาสตร์ และปริญญาโท สาขากฎหมายระหว่างประเทศ มหาวิทยาลัย American University วอชิงตัน ดี.ซี.
นายอัมรินทร์เริ่มเคลื่อนไหวทางการเมืองครั้งแรกในช่วงปลายสมัยรัฐบาลนายชวน หลีกภัย 2 ในเรื่องการต่อต้านกฎหมาย 11 ฉบับ ที่เรียกกันว่า "กฎหมายขายชาติ" ร่วมกับนายณรงค์ โชควัฒนา และนายประชัย เลี่ยวไพรัตน์
จนกระทั่งรัฐบาล พ.ต.ท.ทักษิณ ชินวัตร 1 นายอัมรินทร์ได้ร่วมกับหลายบุคคลในสังคม เช่น นายประชัย เลี่ยวไพรัตน์, นายประพันธ์ คูณมี, น.ต.ประสงค์ สุ่นศิริ, นายเอกยุทธ อัญชันบุตร ก่อตั้งกลุ่มประชาชนเพื่อชาติและราชบัลลังก์ มีเป้าหมายในการโค่นล้มรัฐบาลของพ.ต.ท.ทักษิณ โดยมีกิจกรรมการชุมนุมที่ท้องสนามหลวง เมื่อกลางเดือนกันยายน พ.ศ. 2547 แต่ไม่ประสบความสำเร็จ
ระหว่างนี้นายอัมรินทร์ได้เดินทางไปที่ประเทศอาร์เจนตินาร่วมกับ ร.ต.อ.ดร.นิติภูมิ นวรัตน์ เพื่อจัดทำสารคดีพิเศษเกี่ยวกับการล่มสลายทางเศรษฐกิจของประเทศอาร์เจนตินาเพราะนโยบายประชานิยม ซึ่งสารคดีชุดนี้ได้ออกมาเผยแพร่อย่างกว้างขวางในช่วงวิกฤตการณ์การเมืองในประเทศไทย พ.ศ. 2548-2552
ในการชุมนุมขับไล่ พ.ต.ท.ทักษิณ ชินวัตร ของพันธมิตรประชาชนเพื่อประชาธิปไตยในปี พ.ศ. 2549 นายอัมรินทร์เป็นบุคคลหนึ่งที่ได้ขึ้นเวทีปราศรัยหลายต่อหลายครั้ง ร่วมกับนายประชัยและร.ต.อ.ดร.นิติภูมิ
หลังการรัฐประหารเมื่อวันที่ 19 กันยายน พ.ศ. 2549 แล้ว นายอัมรินทร์ได้ร่วมกับนายประชัยก่อตั้งพรรคมัชฌิมาธิปไตยขึ้น โดยนายอัมรินทร์มีตำแหน่งเป็นรองหัวหน้าพรรค และลงสมัครรับเลือกตั้งสมาชิกสภาผู้แทนราษฎร แบบสัดส่วน ในเขต 6 (กรุงเทพมหานคร, สมุทรปราการ, นนทบุรี) แต่ไม่ได้รับการเลือกตั้ง
ซึ่งก่อนหน้านั้นในการเลือกตั้งเมื่อปี พ.ศ. 2544 นายอัมรินทร์ก็เคยลงเลือกตั้งมาแล้วในแบบบัญชีรายชื่อ สังกัดพรรคประชากรไทย โดยอยู่ในลำดับที่ 18 และก็ไม่ได้รับการเลือกตั้ง
และกลับมาเคลื่อนไหวอีกครั้งในการชุมนุมของพันธมิตรประชาชนเพื่อประชาธิปไตย ในปี พ.ศ. 2551
ชีวิตส่วนตัวสมรสกับนางเดือนฉาย คอมันตร์ 

**อ้างอิง**

**แหล่งข้อมูลอื่น**
  อัมรินทร์ซัด 5ปี ทักษิณบริหารสมบัติชาติเข้ากระเป๋าตัวเอง - หมวดหมู่:บุคคลจากโรงเรียนอัสสัมชัญ หมวดหมู่:นักธุรกิจชาวไทย หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์ หมวดหมู่:นักการเมืองไทย หมวดหมู่:พรรคมัชฌิมาธิปไตย
การปราศรัยบนเวทีพันธมิตรฯ หมวดหมู่:พันธมิตรประชาชนเพื่อประชาธิปไตย หมวดหมู่:บุคคลที่ยังมีชีวิตอยู่
หมวดหมู่:พรรคประชากรไทย
วัดปรมัยยิกาวาส

วัดปรมัยยิกาวาส ปะ-ระ-ไม-ยิ-กา-วาด เป็นพระอารามหลวงชั้นโท ชนิดวรวิหาร ตั้งในหมู่ที่ 7 บ้านโอ่งอ่าง ตำบลเกาะเกร็ด อำเภอปากเกร็ด จังหวัดนนทบุรี 
วัดปรมัยยิกาวาสเป็นวัดโบราณ น่าจะสร้างหลังจากสมเด็จพระที่นั่งท้ายสระโปรดให้ขุดคลอง เมื่อ พ.ศ. 2264 ชาวเรือเรียก วัดปากอ่าว จนปี พ.ศ. 2307 พม่าบุกยึดเมืองนนทบุรี กลายเป็นวัดร้างเมื่อปี พ.ศ. 2317 ชาวมอญที่อพยพมาในรัชสมัยสมเด็จพระเจ้ากรุงธนบุรีได้บูรณปฏิสังขรณ์ใหม่ คนมอญเรียกว่า "เภี่ยมุเกี๊ยะเติ้ง" (ဘာမုဟ်ဂဒုင် แปลว่า วัดแหลมที่ยื่นไปในน้ำ)
ในปี พ.ศ. 2417 พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินทอดกฐินวัดมอญ 4 วัด ได้แก่ วัดปากอ่าว วัดรามัญ (วัดเกาะพญาเจ่ง) วัดบางพัง และวัดสนาม (สนามเหนือ) ต่อมาทรงเห็นว่าวัดปากอ่าวทรุดโทรมมาก จึงโปรดเกล้าฯ ให้ปฏิสังขรณ์วัดใหม่ทั้งวัดโดยรักษารูปแบบมอญไว้ เพื่อถวายเป็นพระราชกุศล สนองพระคุณสมเด็จพระบรมราชมาตามหัยิกาเธอ กรมพระยาสุดารัตน์ราชประยูร ผู้ทรงอภิบาลพระองค์มาแต่ทรงพระเยาว์ และได้พระราชทานนามวัดว่า วัดปรมัยยิกาวาส ซึ่งมีความหมายว่า "วัดของพระบรมอัยยิกา"
พระประธานประจำพระอุโบสถ
สิ่งสำคัญภายในวัดมีพระอุโบสถที่มีภาพจิตรกรรมฝาผนังแบบไทยประยุกต์ บานประตูหน้าต่างประดับ ลายปูนปั้นเขียนด้วยสี กำแพงแก้วรอบพระอุโบสถมีลวดลายที่สวยงาม เป็นกำแพงเหล็กอย่างดีทำมาจากยุโรป อีกทั้งด้านหลังพระอุโบสถมีพระเจดีย์รูปทรงแบบมอญซึ่งพระบาทสมเด็จพระจุลจอมเกล้าเจ้าอยู่หัวได้เสด็จพระราชดำเนินมาทรงบรรจุพระบรมสารีริกธาตุที่เจดีย์นี้ เมื่อปี พ.ศ. 2427 และใกล้กันนั้นมีพระวิหารซึ่งเป็นที่ประดิษฐานพระพุทธไสยาสน์ขนาดใหญ่เป็นที่สามในอำเภอปากเกร็ด ส่วนด้านหน้าพระวิหารเป็นที่ประดิษฐานพระพุทธรูปหินอ่อน ซึ่งพระปฏิมากรซานซิวซูนทูลเกล้าฯ ถวายพระบาทสมเด็จพระจุลจอมเกล้าเจ้าอยู่หัว และมี "พระนนทมุนินท์" เป็นพระพุทธรูปปางขัดสมาธิเพชร หน้าตักกว้าง 1 เมตร สูง 1.65 เมตร หล่อด้วยโลหะ พระศาสนโสภณ (อ่อน) เจ้าคณะมณฑลกรุงเทพสร้างเป็นพระพุทธรูปประจำเมืองนนทบุรี พระยาราชสงครามเป็นผู้อัญเชิญมาประดิษฐานไว้ด้านใต้พระวิหารพระพุทธไสยาสน์ 
วัดปรมัยยิกาวาสวรวิหาร มีประเพณีของเมืองสืบมาว่า เมื่อผู้ว่าราชการจังหวัดนนทบุรีย้ายมาดำรงตำแหน่งใหม่ ได้จัดพิธีรับอย่างเป็นทางการพร้อมมีพิธีนมัสการพระพุทธรูปประจำเมืองนนทบุรีที่วัดแห่งนี้ สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เพื่อเป็นพระพุทธรูปประจำจังหวัดนนทบุรีประดิษฐานอยู่ในตู้กระจก ใต้พาไล ด้านหลังพระวิหารแห่งนี้ด้วย วัดมอญเก่าแก่แห่งนี้มีต้นไม้ใหญ่ให้ร่มเงามากมาย ทั้งยังมีม้านั่งสำหรับชมทัศนียภาพอันสวยงามริมเกาะ นับเป็นวัดสำคัญวัดหนึ่งของเกาะเกร็ด

**แหล่งข้อมูลอื่น**
ปรมัยยิกาวาส
ปรมัยยิกาวาส
ปรมัยยิกาวาส
หมวดหมู่:โบราณสถานในจังหวัดนนทบุรี
หมวดหมู่:สิ่งก่อสร้างริมแม่น้ำเจ้าพระยา
กระบี่อาญาสิทธิ์

อาญาสิทธิ์ หรือ อาชญาสิทธิ์ หมายความว่า อำนาจเด็ดขาด คือ สิทธิที่แม่ทัพได้รับพระราชทานจากพระเจ้าแผ่นดินในเวลาไปสงคราม หรือที่ข้าราชการชั้นสูงได้รับพระราชทานจากพระเจ้าแผ่นดินให้กระทำการบางอย่างเป็นต้น โดยมีสิ่งสำคัญคือพระแสงดาบเป็นเครื่องหมาย เรียกว่า พระแสงอาญาสิทธิ์ พระแสงอาชญาสิทธิ์ พระแสงกระบี่อาญาสิทธิ์ หรือ กระบี่อาญาสิทธิ์ ก็มี 

**ประเทศไทย**
ผู้ว่าราชการจังหวัดในอดีตจะได้รับพระราชทาน "พระแสงกระบี่อาญาสิทธิ์" จากพระมหากษัตริย์ ให้เป็นสัญลักษณ์ให้มีอาญาสิทธิ์บังคับบัญชาการผู้คนทั้งที่เป็นประชาชนและพนักงานของรัฐทุกกรมกองไม่ว่าทหารและพลเรือนซึ่งอยู่ในสังกัดจังหวัดตนได้ พระแสงกระบี่อาญาสิทธิ์นั้นนอกจากจะพระราชทานให้แก่ผู้ว่าราชการจังหวัดแล้ว ยังพระราชทานให้แก่แม่ทัพนายกองให้มีอำนาจบัญชาการทัพเสมอพระองค์ด้วย
สำหรับประเทศไทยในอดีตนั้น พระแสงกระบี่อาญาสิทธิ์เมื่อพระราชทานแก่ผู้ใดก็เท่ากับได้พระราชทานอำนาจแห่งพระองค์ให้แก่ผู้นั้นในอันที่จะกระทำการอย่างหนึ่งอย่างใดได้โดยพระราชอำนาจนั้น เมื่อพระมหากษัตริย์เสด็จไปยังที่ ๆ บุคคลนั้นอยู่ จึงต้องถวายพระราชอำนาจคืนพระองค์ตามโบราณราชประเพณี ต่อเมื่อพระองค์เสด็จกลับ ก็จะได้พระราชทานพระแสงกระบี่อาญาสิทธิ์ให้ผู้นั้นรักษาไว้ตามเดิม ปรกติแล้ว พระแสงนี้จะตกทอดแก่ทายาทของผู้ได้รับคนแรกต่อ ๆ กันไป ไม่ต้องส่งคืน เว้นแต่มีการเรียกคืนหรือเหตุอย่างอื่นแล้วแต่กรณี
ปัจจุบัน แม้ล้มเลิกระบอบการปกครองแบบสมบูรณาญาสิทธิราชย์มาเป็นระบอบประชาธิปไตยแล้ว แต่ประเพณีเกี่ยวกับพระแสงกระบี่อาญาสิทธิ์ดังกล่าวก็ยังยึดถืออยู่ แต่เป็นเชิงพิธีการเท่านั้น และพระแสงกระบี่อาญาสิทธิ์ประจำแต่ละจังหวัดของไทย ปัจจุบันมักเรียก "พระแสงราชศาสตราประจำจังหวัด"

**ประเทศจีน**
กระบี่อาญาสิทธิ์ (p=shàngfāngbǎojiàn หรือ shìjiàn, ช้างฟางเป่าเจี้ยน หรือ ชื้อเจี้ยน; แปล: "กระบี่หลวง" หรือ "กระบี่แห่งอำนาจ") หมายถึง กระบี่ของฮ่องเต้ เป็นสัญลักษณ์ของอาญาสิทธิ์และบำเหน็จความชอบ
ในอุปรากรจีนหรือวรรณกรรมจีน กระบี่อาญาสิทธิ์มักปรากฏว่าพระราชทานให้แก่ ผู้ตรวจการแผ่นดินแทนพระองค์ เสนาบดี แม่ทัพนายกอง หรือตุลาการ ผู้ถือกระบี่อาญาสิทธิ์ย่อมมี "อาญาสิทธิ์" ดังกล่าวเสมอองค์ฮ่องเต้ สามารถประหารชีวิตผู้กระทำผิดได้ทันทีแล้วจึงค่อยกราบบังคมทูลถวายรายงาน ที่รู้จักกันในไทยมากที่สุดเห็นจะเป็นกระบี่อาญาสิทธิ์ของเปาบุ้นจิ้น (p=Bāo Zhěng, เปาเจิ่ง) ซึ่งองค์ฮ่องเต้พระราชทานให้เปาบุ้นจิ้นสามารถประหารผู้ใดก็ได้นับแต่สามัญชน ขุนนาง จนถึงเจ้านาย โดยไม่ต้องได้รับพระราชานุญาตก่อนตามธรรมเนียมปฏิบัติ แต่หลังจากประหารแล้วให้จัดทำรายงานกราบทูลให้ทรงทราบด้วย เป็นที่มาของสำนวนจีนว่า "ฆ่าก่อน รายงานทีหลัง" (p=xiānzhǎnhòuzòu, เซียนฉ่านโฮ้วโจ้ว)
ในทางประวัติศาสตร์ กระบี่อาญาสิทธิ์ปรากฏขึ้นครั้งแรกในสมัยราชวงศ์ฉิน และยังมีบันทึกว่าองค์ฮ่องเต้พระราชทานให้แก่ข้าราชการสำคัญหลายคน เช่น ในสมัยราชวงศ์หมิง แม่ทัพหยวนช้งฮ้วน (p=Yuán Chónghuàn) ใช้กระบี่อาญาสิทธิ์ตามอำเภอใจ ได้สั่งประหารแม่ทัพเหมาเหวินหลง (p=Máowénlóng) นายทัพผู้มากความสามารถ เป็นเหตุให้ราชวงศ์หมิงขาดคนมีฝีมือและล่มสลายลง ในราชวงศ์ต่อมา (ราชวงศ์ชิง) จึงไม่มีการพระราชทานกระบี่อาญาสิทธิ์แก่ผู้ใดอีก

**อ้างอิง**
หมวดหมู่:ประวัติศาสตร์ไทย
หมวดหมู่:ประวัติศาสตร์จีน
หมวดหมู่:เครื่องหมายทางการ
ภาษาเปเชเนก

ภาษาเปเชเนก (Pecheneg language) เป็นภาษากลุ่มเตอร์กิกที่ตายแล้ว เคยใช้พูดโดยชาวเปเชเนกในยุโรปตะวันออก (ส่วนหนึ่งของยูเครนใต้, รัสเซียใต้, มอลโดวา, โรมาเนีย และฮังการี) ในคริสต์ศตวรรษที่ 7–12 อันนา คอมเนเน เจ้าหญิงแห่งไบแซนไทน์ระบุว่าชาวเปเชเนกและCumansพูดภาษาเดียวกัน
ภาษานี้มีลักษณะคล้ายกับภาษากลุ่มโอคุซที่เป็นกลุ่มย่อยของภาษากลุ่มเตอร์กิก แต่มีหลักฐานหลงเหลืออยู่น้อย นักภาษาศาสตร์จัดให้อยู่ในภาษากลุ่มโปรโต-คัสเปียนซึ่งเป็นกลุ่มย่อยของภาษากลุ่มเคียปชัก

**อ้างอิง**
หมวดหมู่:ตระกูลภาษาเตอร์กิก
หมวดหมู่:ภาษาโบราณในทวีปยุโรป
La-Z-Boy

La-Z-Boy เป็นบริษัทเฟอร์นิเจอร์ของสหรัฐอเมริกา สำนักงานใหญ่อยู่ที่เมืองมอนโร รัฐมิชิแกน โดยเป็นบริษัทที่มีชื่อเสียงในการทำเฟอร์นิเจอร์สำหรับที่อยู่อาศัย รวมถึง เก้าอี้ปรับนอน โซฟา โซฟานอน
หมวดหมู่:ธุรกิจเครื่องใช้ในครัวเรือน
ภาษาตุรกีกากาอุซบอลข่าน

ภาษาตุรกีกากาอุซบอลข่าน (Balkan Gagauz Turkish) หรือ ภาษาตุรกีบอลข่าน เป็นภาษากลุ่มเตอร์กิกที่ใช้พูดในตุรกี กรีซ และมาซิโดเนียเหนือ เป็นภาษาที่ต่างจากภาษากากาอุซและภาษาตุรกี 

**อ้างอิง**
  Ethnologue entry for Balkan Gagauz Turkish
หมวดหมู่:ตระกูลภาษาเตอร์กิก
หมวดหมู่:ภาษาในประเทศตุรกี
ภาษาจูร์เชน

ภาษาจูร์เชน (Jurchen language) เป็นภาษาที่ตายแล้ว เคยใช้พูดโดยชาวจูร์เชนซึ่งเป็นบรรพบุรุษของชาวแมนจู ต่อมาได้พัฒนามาเป็นภาษาแมนจู เขียนด้วยอักษรจูร์เชน

**แหล่งข้อมูลอื่น**
 http://www.ethnologue.com/show_language.asp?code=juc
จูร์เชน
รายชื่อศิลปินแห่งชาติ

ต่อไปนี้คือ รายชื่อศิลปินแห่งชาติ ตั้งแต่ พ.ศ. 2528 ถึงปัจจุบัน จำแนกตามปีและสาขาตามลำดับ

**รายชื่อ**

**ดูเพิ่ม**
 บูรพศิลปิน- ศิลปินแห่งชาติ- วันศิลปินแห่งชาติ

**อ้างอิง**

**แหล่งข้อมูลอื่น**
  เว็บไซต์ศิลปินแห่งชาติ date=2018-09-24 
ศิลปินแห่งชาติ
เนวิน

เนวิน สามารถหมายถึง- พลเอก เนวี่น อดีตนายกรัฐมนตรี และประมุขแห่งรัฐของรัฐบาลทหารพม่า- เนวิน ชิดชอบ นักการเมืองไทย- เนวิน ตัวละครในเพชรพระอุมา
ฏอวาฟ

ฏอวาฟ (طواف) บ้างก็สะกด ตอวาฟ และ เฏาะวาฟ คือ การเวียนรอบกะอฺบะหฺเจ็ดครั้ง ในพิธีฮัจญ์ พิธีอุมเราะหฺ หรือในโอกาสอื่น ๆ โดยเริ่มต้นที่มุม ซึ่งมีหินดำเป็นสัญลักษณ์ โดยให้ไหล่ซ้ายอยู่ด้านหินดำ ต่อจากนั้นก็เดินรอบกะอฺบะหฺด้วยความเร็วปกติจนครบ 7 รอบ 
หมวดหมู่:ศาสนาอิสลาม
หมวดหมู่:ฮัจญ์
โกลบอลอิลลูมิเนชัน

โกลบอลอิลลูมิเนชัน (Global illumination) เป็นชื่อเรียกรวมทั่ว ๆ ไปของขั้นตอนวิธีที่ใช้ในการเร็นเดอร์ในคอมพิวเตอร์กราฟิกส์สามมิติเพื่อเพิ่มความสมจริงของแสงเงาให้กับแบบ ขั้นตอนวิธีเหล่านี้จะไม่มองแค่ว่าแสงจะต้องเดินทางมาจากต้นกำเนิดแสงโดยตรง แต่จะมองว่าแสงซึ่งมาจากต้นกำเนิดนั้น ๆ อาจสะท้อนมาจากพื้นผิวของวัตถุอื่น ๆ ที่อยู่ในฉากด้วย
ในทางทฤษฎี การสะท้อน การหักเห เงา ล้วนแล้วแต่เป็นตัวอย่างของ โกลบอลอิลลูมิเนชันเพราะในการจำลอง วัตถุหนึ่ง ๆ จะมีผลต่อการเร็นเดอร์ของวัตถุอื่น ๆ ไม่ใช่เฉพาะผลจากการกระทบของแสงที่มาจากต้นกำเนิดแสงโดยตรงเท่านั้น อย่างไรก็ตามในทางปฏิบัติจะนับเพียงการจำลองการสะท้อนแสงแบบฟุ้งกระจายและการสะท้อนหรือหักเหของแสงจากพื้นผิวโค้งเท่านั้น
เรามักพบว่าภาพที่ถูกให้แสงและเงาด้วยกระบวนการแบบโกลบอลอิลลูมิเนชันมีความสมจริงมากกว่าภาพที่ให้แสงและเงาแบบคำนวณจากต้นกำเนิดแสงโดยตรงเท่านั้น อย่างไรก็ตามกระบวนการคำนวณแสงในลักษณะนี้จะใช้กำลังในการประมวลผลสูงมากและใช้เวลานานกว่าวิธีอื่น วิธีการหนึ่งซึ่งเป็นที่นิยมในการคำนวณโกลบอลอิลลูมิเนชันคือการคำนวณแล้วจัดเก็บผลที่ได้ลงในตัววัตถุ(เช่นในรูปของพอยต์คลาวด์)  วิธีนี้เรียกว่าเรดิโอซิตซึ่งผลลัพธ์นี้สามารถนำไปใช้สร้างภาพจากมุมมองต่าง ๆ โดยจะถูกใช้เป็นแนวทางที่จะคำนวณแสงในฉากคร่าว ๆ เป็นการลดความซ้ำซ้อนในการคำนวณแสงจริง ๆ ซึ่งใช้เวลามาก
Radiosity, ray tracing, beam tracing, cone tracing, path tracing, metropolis light transport, ambient occlusion, photon mapping, และ image based lighting เป็นตัวอย่างของขั้นตอนวิธีที่ใช้ในการเร็นเดอร์แบบโกลบอลอิลลูมิเนชัน ซึ่งขั้นตอนเหล่านี้มักถูกนำผสมผสานมาใช้ร่วมกันเพื่อให้ให้ได้ผลลัพธ์ที่ถูกต้องยิ่งขึ้นและใช้เวลาน้อยลง
หมวดหมู่:คอมพิวเตอร์กราฟิกส์สามมิติ
เรน'ไพ

เรน'ไพ (Ren'Py) เป็นซอฟต์แวร์โอเพนซอร์ซสำหรับใช้สร้างวิดีโอเกมแนววิชวลโนเวล เรน'ไพเขียนด้วยภาษาไพทอนซึ่งผู้ใช้ที่มีความรู้จะสามารถเขียนเพิ่มการใช้งานเองได้ เรน'ไพสามารถใช้งานได้กับไมโครซอฟท์ วินโดวส์ เวอร์ชันใหม่ ๆ ของแมคโอเอสเท็นและลินุกซ์ นอกจากนี้ยังเป็นส่วนหนึ่งของชุดซอฟต์แวร์อูบุนตูและเดเบียน

**แหล่งข้อมูลอื่น**
  Ren'Py website-  Feature list-  Ren'Py forum-  Ren'Py-related Interview with PyTom for AnimeFringe
หมวดหมู่:ซอฟต์แวร์เสรี
แม่แบบ:เหตุการณ์ปัจจุบัน/2551 ธันวาคม 17

* นายอภิสิทธิ์ เวชชาชีวะ ได้รับพระบรมราชโองการโปรดเกล้าโปรดกระหม่อมแต่งตั้งเป็นนายกรัฐมนตรีคนที่ 27 ของไทยอย่างเป็นทางการ ( ไทยรัฐ)- ไครสเลอร์ ผู้ผลิตรถยนต์รายใหญ่ของสหรัฐอเมริกา ประกาศระงับการผลิตรถยนต์ในสหรัฐอย่างน้อย 1 เดือน  (CNN)
}
โอเพนซีแอล

โอเพนซีแอล (OpenCL: Open Computing Language) เป็นภาษาโปรแกรมที่ใช้แยกงานจากการประมวลผลตามปรกติไปให้ หน่วยประมวลผลกราฟิกส์ และ CPU อื่นๆประมวลผลร่วมด้วยเพื่อใช้ GPU ในการประมวลผลอื่นๆนอกเหนือไปจากการประมวลผลคอมพิวเตอร์กราฟิกส์ตามปรกติ พัฒนาขึ้นโดย Khronos Group ร่วมกับบริษัทอื่นๆ มี C99 เป็นพื้นฐาน โดยบริษัทแอปเปิลได้เสนอให้ Khronos Group เป็นตัวกลางเพื่อกำหนด OpenCL เป็นมาตรฐานเพื่อจะได้ใช้งานใน Mac OS 10.6

**ตัวอย่างการใช้งาน**
ตัวอย่างนี้เป็นการใช้ OpenCL ในการคำนวณ Fast Fourier transform:
// create a compute context with GPU device
context = clCreateContextFromType(CL_DEVICE_TYPE_GPU);
// create a work-queue
queue = clCreateWorkQueue(context, NULL, NULL, 0);
// allocate the buffer memory objects
memobjs0 = clCreateBuffer(context, CL_MEM_READ_ONLY | CL_MEM_COPY_HOST_PTR, sizeof(float)*2*num_entries, srcA);
memobjs1 = clCreateBuffer(context, CL_MEM_READ_WRITE, sizeof(float)*2*num_entries, NULL);
// create the compute program
program = clCreateProgramFromSource(context, 1, &fft1D_1024_kernel_src, NULL);
// build the compute program executable
clBuildProgramExecutable(program, false, NULL, NULL);
// create the compute kernel
kernel = clCreateKernel(program, "fft1D_1024");
// create N-D range object with work-item dimensions
global_work_size0 = n;
local_work_size0 = 64;
range = clCreateNDRangeContainer(context, 0, 1, global_work_size, local_work_size);
// set the args values
clSetKernelArg(kernel, 0, (void *)&memobjs0, sizeof(cl_mem), NULL);
clSetKernelArg(kernel, 1, (void *)&memobjs1, sizeof(cl_mem), NULL);
clSetKernelArg(kernel, 2, NULL, sizeof(float)*(local_work_size0+1)*16, NULL);
clSetKernelArg(kernel, 3, NULL, sizeof(float)*(local_work_size0+1)*16, NULL);
// execute kernel
clExecuteKernel(queue, kernel, NULL, range, NULL, 0, NULL);
ส่วนที่ใช้คำนวณจริง: (อิงจาก  Fitting FFT onto the G80 Architecture)
// This kernel computes FFT of length 1024. The 1024 length FFT is decomposed into
// calls to a radix 16 function, another radix 16 function and then a radix 4 function
__kernel void fft1D_1024 (__global float2 *in, __global float2 *out,
__local float *sMemx, __local float *sMemy) {
int tid = get_local_id(0);
int blockIdx = get_group_id(0) * 1024 + tid;
float2 data16;
// starting index of data to/from global memory
in = in + blockIdx;  out = out + blockIdx;
globalLoads(data, in, 64); // coalesced global reads
fftRadix16Pass(data);      // in-place radix-16 pass
twiddleFactorMul(data, tid, 1024, 0);
// local shuffle using local memory
localShuffle(data, sMemx, sMemy, tid, (((tid & 15) * 65) + (tid >> 4)));
fftRadix16Pass(data);               // in-place radix-16 pass
twiddleFactorMul(data, tid, 64, 4); // twiddle factor multiplication
localShuffle(data, sMemx, sMemy, tid, (((tid >> 4) * 64) + (tid & 15)));
// four radix-4 function calls
fftRadix4Pass(data); fftRadix4Pass(data + 4);
fftRadix4Pass(data + 8); fftRadix4Pass(data + 12);
// coalesced global writes
globalStores(data, out, 64);
}

**อ้างอิง**
หมวดหมู่:คอมพิวเตอร์กราฟิกส์ หมวดหมู่:ภาษาซี
โครโนสกรุป

โครโนสกรุป (Khronos Group) เป็นองค์กรที่ตั้งขึ้นโดยใช้เงินสนับสนุนจากสมาชิกในกลุ่มอุตสาหกรรม เพื่อเป็นตัวกลางในการรวมรวมจัดตั้งคณะทำงานเพื่อสร้างมาตรฐานเปิดสำหรับ API ต่าง ๆ

**ประวัติศาสตร์**
Khronos Group ก่อตั้งขึ้นในปี 2543 โดยบริษัทต่าง ๆ ได้แก่ 3Dlabs, ATI, Discreet, Evans & Sutherland, Intel, SGI และ Sun Microsystems สมาชิกผู้สนับสนุน ได้แก่ AMD, Apple, Arm, Epic Games, Google, Huawei, Nokia, Imagination, Intel, NVIDIA, Qualcomm, Samsung, Sony, Valve และ Verisilcon ประธานของมันคือ Neil Trevett

**กลุ่มสำรวจ**
โดยปกติแล้ว Khronos จะสร้างกลุ่มสำรวจเพื่อประเมินความสนใจของอุตสาหกรรมก่อนสร้างคณะทำงาน ซึ่งบริษัทต่าง ๆ สามารถเข้าร่วมเป็นสมาชิกเพื่อช่วยในการพัฒนามาตรฐานได้

**ข้อมูลจำเพาะและคณะทำงาน**
ข้อกำหนด/มาตรฐานแต่ละรายการได้รับการจัดการโดยคณะทำงานที่จัดตั้งขึ้นเพื่อกำหนดข้อกำหนด ร้องขอข้อมูล หารือ และสร้างข้อกำหนด ขณะนี้มีคณะทำงาน 16 ชุด

**คณะทำงาน**
 OpenGL, API สำหรับประมวลผลคอมพิวเตอร์กราฟิกส์- OpenCL, ภาษาโปรแกรมเพื่อใช้งาน GPU- COLLADA- glFX- OpenGL SC- OpenKODE- OpenGL ES- OpenVG, API เพื่อสนับสนุนการประมวลผลกราฟิกส์สองมิติ หรือ vector graphics- OpenMAX- OpenSL ES- Embedded Graphics Library- OpenWF- OpenML

**อ้างอิง**
หมวดหมู่:องค์การมาตรฐาน
หมวดหมู่:ส่วนต่อประสานโปรแกรมประยุกต์
การสร้างแบบจำลองสามมิติ

ไฟล์:Utah teapot simple 2.png|thumb|ภาพจากการให้แสงและเงา Utah teapot โมเดลซึ่งทำขึ้นโดย Martin Newell ใน พ.ศ. 2518 เป็นโมเดลที่นิยมกันมากในการเรียนการสอนและอุตสาหกรรมที่เกี่ยวข้องกับคอมพิวเตอร์กราฟิกส์สามมิติ
ในคอมพิวเตอร์กราฟิกส์สามมิติ การสร้างโมเดลสามมิติ หรือ 3D modeling หมายถึงกระบวนการทางคณิตศาสตร์ในการสร้างแบบจำลองโดยอาศัยโครงสร้าง wireframe เพื่อแสดงวัตถุในสามมิติทั้งแบบที่เคลื่อนไหวได้และไม่เคลื่อนไหว โดยใช้ซอฟต์แวร์สามมิติสร้างขึ้น เพื่อให้ได้ผลลัพธ์ออกมาเป็น โมเดลสามมิติ ซึ่งสามารถนำมาแสดงผลด้วยกระบวนการ 3D rendering หรือ 3D projection หรือ การพิมพ์ 3 มิติ (3D printing) ที่ใช้สร้างวัตถุที่จับต้องได้จริง ๆ ได้ โมเดลสามมิตินี้อาจถูกสร้างขึ้นโดยอัตโนมัติหรือโดยใช้คนทำขึ้น
ทั้งนี้ การสร้างแบบจำลองสามมิติไม่จำเป็นต้องใช้คอมพิวเตอร์ในการสร้าง แต่ใช้วิธีวาดขึ้นเช่นในการเขียนแบบทัศนียภาพก็ได้
แบบจำลองสามมิติแบบ mesh ประกอบขึ้นจาก vertex, edge และ face
ไฟล์:Motoryacht design i.png|thumb|โมเดลเรือที่ใช้ NURBS

**แบบจำลองประเภทต่าง ๆ**
 โพลีกอนแบบ mesh - แบบจำลองสามมิติอาจสร้างขึ้นโดยใช้รูปหลายเหลี่ยม หรือที่เรียกว่าโพลีกอนแบบ mesh ประกอบขึ้นจากเส้นและ จุดยอด ซึ่งแสดงพิกัดในสามมิติ- NURBS (Nonuniform rational B-spline) ได้รับความนิยมในงานออกแบบผลิตภัณฑ์หรืองานด้านสถาปัตยกรรม เช่น CAD หรือ CAM- ซับดิวิชันเซอร์เฟซ นิยมเรียกสั้น ๆ ว่า Sub-D เป็นการอาศัยข้อมูลจากโพลีกอนแบบ mesh มายืนพื้นเพื่อสร้างโมเดลที่ละเอียดกว่าแต่ยังคงโครงเดิมไว้- ว็อกเซล มีการใช้งานหลากหลาย เช่น ในข้อมูลจากซีทีสแกนทางการแพทย์ ข้อมูลพื้นผิวที่มีรายละเอียดสูง การขึ้นโมเดลแบบ ประติมากรรมดิจิทัล ฯลฯ- การพัฒนาแบบจำลอง 3 มิติพิเศษ
หมวดหมู่:การสร้างภาพสามมิติ
หมวดหมู่:คอมพิวเตอร์กราฟิกส์สามมิติ
หมวดหมู่:งานวิศวกรรมใช้คอมพิวเตอร์ช่วย
รากหญ้า

รากหญ้า (grassroots) เป็นขบวนการอย่างหนึ่ง (มักใช้ในบริบทของขบวนการทางการเมือง) ที่ขับเคลื่อนด้วยการเมืองของชุมชนท้องถิ่น คำดังกล่าวเป็นการแสดงนัยว่าการสร้างขบวนการและกลุ่มที่สนับสนุนขบวนการดังกล่าวเป็นธรรมชาติและเกิดขึ้นเอง อันเป็นการเน้นความแตกต่างระหว่าง "รากหญ้า" กับขบวนการซึ่งจัดตั้งขึ้นตามโครงสร้างอำนาจแบบเก่า ขบวนการรากหญ้ามักเกิดในระดับท้องถิ่น โดยมีอาสาสมัครจำนวนมากในชุมชนเสียสละเวลาเพื่อสนับสนุนพรรคในท้องถิ่น ซึ่งสามารถนำไปสู่การช่วยเหลือพรรคในระดับชาติได้ ยกตัวอย่างเช่น ขบวนการรากหญ้าสามารถนำไปสู่การลงคะแนนเสียงให้แก่พรรคการเมืองใดพรรคการเมืองหนึ่งอย่างสำคัญ ซึ่งจะช่วยรัฐและพรรคการเมืองระดับชาติ

**จุดกำเนิด**
จุดกำเนิดการใช้คำว่า "รากหญ้า" โดยเป็นคำอุปมาทางการเมืองนั้นไม่แน่ชัด ในสหรัฐอเมริกา การใช้วลี "รากหญ้าและรองเท้าบูท" คาดกันว่าถูกประดิษฐ์ขึ้นโดยสมาชิกวุฒิสภา อัลเบิร์ต เจเรไมอาห์ เบเวอร์ริดจ์ แห่งรัฐอินเดียนา จากพรรคก้าวหน้าในปี ค.ศ. 1912 ในคำกล่าวที่ว่า "พรรคนี้มาจากรากหญ้า มันเติบโตมาจากดินแห่งความต้องการอย่างแรงกล้าของประชาชน"

**ในประเทศไทย**
รากหญ้ามีที่มาจากภาษาอังกฤษว่า grassroots  เป็นคำศัพท์ที่ใช้อย่างกว้างขวางในช่วงรัฐบาล พ.ต.ท.ทักษิณ ชินวัตร เป็นนายกรัฐมนตรีทั้งสองสมัย ใช้เปรียบเทียบหมายถึง ประชาชนชั้นล่างของสังคมไทย โดยมากเป็นเกษตรกร, ผู้ใช้แรงงาน ซึ่งล้วนแต่เป็นผู้ที่มีรายได้น้อย มีภาวะการครองชีพต่ำ โดยเฉพาะผู้ที่อาศัยอยู่ในต่างจังหวัด
รากหญ้าจึงเป็นเป้าหมายของการใช้นโยบายประชานิยม ซึ่งถือกันว่าประสบความสำเร็จเป็นอย่างยิ่ง และกลุ่มรากหญ้านี่เองที่เป็นฐานเสียงให้แก่ พ.ต.ท.ทักษิณ และพรรคไทยรักไทย 
ในช่วงกลางของการดำรงตำแหน่งนายกรัฐมนตรีของ ทักษิณ ชินวัตร ให้เปลี่ยนการเรียกขานจากคำว่ารากหญ้าไปเป็นรากแก้วแทน โดยมีการเปิดตัวงานนิทรรศการ "เหลียวหลังแลหน้า จากรากหญ้าสู่รากแก้ว" โดยอ้างการหมดไปของความยากจนจากผลงานของรัฐบาล และยกระดับรากหญ้าขึ้นเป็นรากฐานของสังคมเปรียบเหมือนรากแก้วของต้นประเทศชาติ อย่างไรก็ตาม ได้มีข้อวิพากษ์ถึงผลการแก้ไขปัญหาความยากจนว่าเป็นเพียงมายาคติวาดฝันแต่งตัวเลข และเป็นแค่การนำเงินไปแจก มิได้เป็นการแก้ไขอย่างยั่งยืน
หลังรัฐประหาร 19 กันยายน พ.ศ. 2549 พลเอก สนธิ บุญยรัตกลิน ประธานคณะมนตรีความมั่นคงแห่งชาติ (คมช.) ก็มีความพยายามผลักดันคำว่า รากแก้ว เรียกขานแทน และขอให้สื่อมวลชนเปลี่ยนมาใช้คำนี้แทน เช่นเดียวกับ ดร. สุเมธ ตันติเวชกุล ซึ่งเสนอให้เปลี่ยนตัวสะกดจาก grass root ไปเป็น glass root แต่ก็ไม่ได้รับความนิยมนัก
หลังรัฐประหารในประเทศไทย พ.ศ. 2557 พลเอก ประยุทธ์ จันทร์โอชา นายกรัฐมนตรี​ ได้พยายามใช้มาตรา 44 ห้ามไม่ให้คำว่ารากหญ้า​ "ห้ามเรียกคนเหล่านี้ว่า รากหญ้า ให้เรียกว่าคนที่มีรายได้น้อย มีการศึกษาน้อย ซึ่งเราต้องยกระดับพวกเขามาให้เท่าเทียม อย่าไปเรียกเขาว่าเป็นรากหญ้า วันนี้บ้านเมืองเราไม่มีการแบ่งแยกชนชั้นแล้ว ไม่มีอำมาตย์ ไม่มีอะไรทั้งสิ้น อำมาตย์ก็คือข้าราชการที่เป็นตัวแทนของพระบาทสมเด็จพระเจ้าอยู่หัวที่จะมาดูแลประชาชน"   

**อ้างอิง**
 หนังสือ ลับ ลวง พราง ปฏิวัติปราสาททราย (พ.ศ. 2551) โดย วาสนา นาน่วม ISBN 978-974-02-0087-1
หมวดหมู่:คำศัพท์การเมือง
หมวดหมู่:ขบวนการทางการเมือง
หมวดหมู่:เส้นโค้ง

สเส้นโค้ง
หมวดหมู่:เรขาคณิตเชิงอนุพันธ์
หมวดหมู่:แมนิโฟลด์
หมวดหมู่:เรขาคณิตวิเคราะห์